PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. ­­­­­­­34651/06.06.2024

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea proiectului**

 **„Pasarelă pietonală şi velo intersecţia Crinul” şi a cheltuielilor legate de proiect**

Primăria Municipiului Satu Mare a depus la finanţare proiectul „Pasarelă pietonală şi velo intersecţia Crinul” în cadrul Programului Regional Nord-Vest 2021-2027, Obiectivul de politică 2: O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile, Prioritatea 4: O regiune cu mobilitate urbană multimodală durabilă, Obiectiv specific 2.8: Promovarea mobilităţii urbane multimodale durabile, ca parte a tranziţiei către o economie cu zero emisii de dioxid de carbon, Apel de proiecte nr. PRNV/2023/481.A/1.

Prin realizarea proiectului, în arealul studiat siguranța rutieră pentru participanții la trafic va fi mult sporită iar prin tehnologiile moderne ecologice folosite (iluminat) obiectivul de investiție își aduce aportul la protejarea mediului și dezvoltarea mobilității durabile în municipiu.

Ȋn cadrul investiţiei se propune inserţia spaţiilor inverzite într-un procent ridicat de ocupare, cu vegetaţie adaptată condiţiilor climatice specifice zonei în vederea oxigenării mediului înconjurător, ţinând cont de parametrii ridicaţi de poluare în zonă, cu flux intens de trafic auto.

Rezultatul aşteptat al proiectului constă în reducerea traficului auto în intersecția Crinul, prin timpi de așteptare în intersecție drastic reduși pentru conducătorii auto, iar pietonii și bicicliștii vor putea avea flux continuu în condiții de siguranță.

Obiectivul proiectului este reducerea emisiilor de carbon prin îmbunătățirea mobilității urbane, a mediului urban și cresterea calității vieții în Municipiul Satu Mare.

Obiectivele specifice ale proiectului sunt:

* Construirea pasajului pietonal și velo suprateran în intersecția Crinul
* Modernizarea traseului velo Podul Golescu.

Prin HCL nr. 160/23.05.2024 s-a aprobat proiectul şi cheltuielile aferente.

Ȋn urma solicitărilor de clarificări din partea OI Nord-Vest documentaţia tehnică aferentă proiectului fost modificată, în consecinţă bugetul proiectului s-a actualizat.

Valoarea totală a proiectului este de 74.854.233,37 lei inclusiv TVA din care contribuţia proprie ce revine autorităţii administraţiei publice locale a Municipiului Satu Mare este în valoare de 1.234.660.60 lei reprezentând 2% din valoarea totală eligibilă a proiectului iar valoarea cheltuielilor neeligibile este de 13.121.204,13 lei.

Sumele vor fi asigurate în Secţiunea de dezvoltare a bugetului local la Capitolul Cap. 84.02 "Transporturi", paragraf 84.03.01 – Drumuri şi poduri, Titlul VIII „Proiecte cu finanţare din Fonduri externe nerambursabile (FEN) - Programe finanţate din Fondul European de Dezvoltare Regionala (FEDR), aferente cadrului financiar 2021 - 2027”, urmând a fi recuperate în baza cererilor de rambursare întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea